_:n888928007d3744d39f68c93abe79d1e0xb0
<http://schema.org/articleBody>
"Egy év kihagyás után, ezúttal is a Chili Caféban zárta az évet az MLSZ Hajdú-Bihar Megyei Igazgatóságának játékvezetői kerete. A díjkiosztót követően, a vacsoráé és a táncé volt a főszerep.\r\n\r\n\r\n\r\nA 2017-es esztendőben, a Chili Café elfoglaltsága miatt, kénytelen volt nélkülözni e helyszínt az évadzáró bankett eseménye. 2018-ban azonban időben sikerült megcsípni a jól bevált helyszínt, így december 15-én, ismét itt zárták az évet a megyei sporik.\r\n\r\nAz este hat órára meghirdetett eseményre ezúttal is több, mint száz fő jelezte részvételét. A játékvezető kollégák mellett, természetesen a családtagok is jelen voltak a banketten.\r\n\r\nAz est programja a hivatalos köszöntőkkel indult, ahol a meghívott vendégek hozták el jókívánságaikat.\r\n\r\n&nbsp;\r\n\r\nEzt követte a díjkiosztó, amelyen a kerek esztendőhöz érkezett jubilánsok mellett, az év során kiemelkedő játékvezetőinket díjazta az elnökség. (A teljes névsort lásd a cikk alján.)\r\n\r\n\r\n\r\nNem maradhatott el a két „fődíj” kiosztása sem. A harminc év feletti kategóriában Hajdú Imre, a megyei I. osztályú keret oszlopos tagja kapta a legjobbnak járó serleget. A harminc év alatti Divinyi Béla vándorserleget, idén Nagy Norbert érdemelte ki, aki az NB II-es keretben nyújtott kiegyensúlyozott teljesítményt egész évben.\r\n\r\nA vacsora előtt Drágán Lajos nótaénekes és felesége szórakoztatta az egybegyűlteket. A svédasztalos vacsora után pedig, a szokásos tombolasorsolás sem maradhatott el, mielőtt mindenki önfeledten zárhatta le a 2018-as esztendőt.\r\n\r\nA 2018-as év díjazottjai:\r\n\r\n30 év alatti legjobb játékvezető: Nagy Norbert\r\n\r\n30 év feletti legjobb játékvezető: Hajdú Imre\r\n\r\nA megyei I. osztályú keretben nyújtott éves teljesítményéért: Szabó Péter, Jánvári Tibor\r\n\r\nA megyei II. osztályú keretben nyújtott éves teljesítményéért: Áncsán György, Dávid Attila\r\n\r\nA megyei III. osztályú keretben nyújtott éves teljesítményéért: Juhász Dániel, Vadon Tamás, Katona Lajos\r\n\r\nA megyei egyéb keretben nyújtott éves teljesítményéért: Kecskeméti Károly, Máthé Csaba\r\n\r\nAz országos keretben nyújtott éves teljesítményéért: Szabó F. Szilárd\r\n\r\nAz ellenőri keretben nyújtott éves teljesítményéért: Szabó Imre\r\n\r\n&nbsp;\r\n\r\nJubilánsok:\r\n\r\n5 éves: Jóni Tamás, Dobi Zsolt, Karasi Márk, Gálfi Flórián, Molnár László Máté\r\n\r\n10 éves: Áncsán György, Kovács Ádám, Szabó F. Szilárd.\r\n\r\n15 éves: -\r\n\r\n20 éves: Árva Attila, Bendik Gábor, Horváth Róbert, Orosz János\r\n\r\n25 éves: Buczkó Béla, Tóth Szabolcs, Rosu Raoul, Kertész Ferenc\r\n\r\n30 éves: Soós László\r\n\r\n40 éves: Szabó Imre.\r\n\r\nA záróvacsorán készült képeket Bertli Zoltán készítette, azok innen letölthetők.\r\n\r\n"
<https://hbjb.hu/ujra-a-szokott-helyen-zartak-az-evet/>